“Llíria en Dansa” trau el ball al carrer
25 de abril de 2018

L'Ajuntament i l'Escola Municipal de Dansa de Llíria han organitzat una sèrie d'actes per a commemorar el Dia Internacional de la Dansa que se celebra el 29 d'abril.

A més de les activitats que s'estan realitzant per a l'alumnat al llarg d'esta setmana, l'acte principal de “Llíria en Dansa 2018” se celebrarà este pròxim dissabte 28 d'abril i consistirà en una mostra itinerant que traurà el ball de les aules per a oferir un espectacle que recorrerà els carrers de la localitat.

Este itinerari partirà a les 18.30 hores des de l'edifici de l'Escola de Dansa. Durant tot el recorregut es faran exhibicions dels diferents estils que s'impartixen en el centre: clàssic, lindy hop, flamenc, flamenc, salsa, dansa oriental, espanyola, contemporània i urbana.

El recorregut finalitzarà a la plaça Major on es farà lectura del manifest del Dia Internacional de la Donza i es ballarà un flashmob obert a tots els presents, la coreografia del qual es pot aprendre en la pàgina de Facebook de l'Escola de Dansa.

La jornada festiva conclourà amb una vetlada de ball social amenitzada per l'actuació musical del grup Son d'Ací.